Opgave 1 - Virksomhedsanalyse

Royal Unibrew A/S er en dansk produktionsvirksomhed med hovedsæde i Faxe. Virksomheden producerer, markedsfører, sælger og distribuerer kvalitetsdrikkevarer. Virksomheden har fokus på brandede produkter inden for øl, malt- og læskedrikke (sodavand, energidrikke, vand og juice), samt cider og long drinks. Virksomheden sælger mange kendte varemærker fx Royal, Ceres, Heineken, Faxe Kondi, Egekilde, Pepsi og Vitamalt. Nogle af varemærkerne produceres på licens fx Heineken og Pepsi.

Royal Unibrew A/S er en sammenslutning af de danske bryggerier Albani Bryggerierne, Ceres Bryggerierne, Faxe Bryggeri og Maribo Bryghus. Hertil kommer udenlandske bryggerier i Litauen, Letland, Polen og Finland. 

Royal Unibrew A/S er en ledende regional aktør på en række markeder i primært Nordeuropa og Italien samt på de internationale markeder for maltdrikke. Hovedmarkederne omfatter Danmark, Finland, Italien og Tyskland samt Estland, Letland og Litauen. De internationale markeder for maltdrikke omfatter en række etablerede markeder i Americas-regionen og større byer i Europa og Nordamerika med høj koncentration af indbyggere fra de caribiske og afrikanske områder, hvor maltdrikke er populære. 

I 2015 havde Royal Unibrew A/S en omsætning på 6.032 mio. kr. og afsatte 9,1 mio. hl øl, malt- og læskedrikke. I alt beskæftiger virksomheden ca. 2.300 ansatte på verdensplan. 

Internt materiale:
· Uddrag af ledelsesberetning for 2015 for Royal Unibrew A/S
· Artikler:
· Royal Unibrew løber fra sine konkurrenter på ølmarkedet, Børsen d. 2. december 2015
· Ny Pepsi-aftale skal drive væksten i Royal Unibrew, Finans.dk d. 2. marts 2016
Nøgletal:
· Bearbejdede regnskabs- og nøgletal for Royal Unibrew A/S for regnskabsårene 2013 - 2015. Se bilag 1 i Excel-filen.
Pengestrømsopgørelse:
· Pengestrømsopgørelse for Royal Unibrew A/S for regnskabsåret 2015. Se bilag 2 i Excel-filen.


Spørgsmål 1.1 - 1.5

1.1 (5 %) 
Redegør for, hvorfor Royal Unibrew A/S klarer sig bedre end sine konkurrenter. 

1.2 (5 %) 
Vurder, hvilken konkurrencestrategi Royal Unibrew A/S anvender på sine hovedmarkeder. 

1.3 (25 %) 
Udarbejd en analyse af rentabiliteten og indtjeningsevnen for Royal Unibrew A/S for årene 2013 - 2015 med udgangspunkt i nøgletallene, artiklerne og ledelsesberetningen. 

Nøgletallene fremgår af bilag 1 i Excel-filen. 

1.4 (5 %) 
Vurder, hvordan Royal Unibrew A/S’ likviditet overordnet set har udviklet sig i 2015 og forklar, hvilke væsentlige forhold der har været årsag til udviklingen. 

Pengestrømsopgørelsen fremgår af bilag 2. 

1.5 (5 %) 
Vurder Royal Unibrew A/S’ fremtidsudsigter med udgangspunkt i besvarelsen af spørgsmål 1.1 - 1.4.


Opgave 2


Kalkulation og indtjening

Motion Import A/S indkøber og videresælger sportsudstyr til såvel private som professionelle kunder i Danmark. Sortimentet består af 3 produktgrupper: 

· udstyr til kredsløbstræning fx motionscykler og løbebånd
· udstyr til styrketræning fx håndvægte og kettlebells
· udstyr til andet fx bordtennisborde og træningsmåtter
Motion Import A/S har ca. 1.000 varenumre i sortimentet med en overvægt af varenumre i udstyr til kredsløbstræning. Virksomheden er lagerførende af alle varenumre, og varerne indkøbes hos en række forskellige producenter i mange lande. 

Motion Import A/S overvejer at importere et parti på 1.500 stk. af en motionscykel Fitness B12. Motionscyklen kan indkøbes hos en leverandør i Schweiz. 

Indkøbsprisen på Fitness B12 er 335 EUR pr. stk. og kursen på 100 Euro er kr. 746,25. Forsikringspræmien er 3 % af indkøbsprisen. De samlede fragtomkostninger er kr. 3.250, og tolden udgør kr. 150 pr. stk. Herudover udgør speditionsomkostningerne for hele partiet kr. 5.000. 

Motion Import A/S forventer at kunne sælge Fitness B12 for kr. 4.995. 
Spørgsmål 2.1 - 2.3

2.1 (10 %) 
Beregn de variable omkostninger i alt og pr. stk. for partiet af Fitness B12. 

De nødvendige informationer fremgår af bilag kalkulation. 

2.2 (5 %) 
Beregn dækningsbidrag pr. stk. og dækningsbidrag i alt for partiet af Fitness B12. 

2.3 (5 %) 
Redegør for, hvordan Motion Import A/S kan anvende den udarbejdede kalkulation i forbindelse med beslutningen om den eventuelle import af partiet Fitness B12. 

Tip:Til opg. 7.15 findes en skabelon der med lidt tilretning kan anvendes

Opgave 3


Virksomhedens rapportering

Larsen Møbler A/S producerer og sælger designermøbler. Mange af bordene og stolene er designet af bl.a. Wegner og Klint. 

Virksomhedens produkter kan købes ved en række forhandlere over hele verden. De primære kunder er i dag møbelforretninger, hotelkæder og restauranter. 

I forbindelse med udarbejdelsen af årsrapporten pr. 31.12.2015 har økonomichefen udskrevet en saldobalance. Se bilag 3. 

Det oplyses, at den kortfristede del af det langfristede lån udgør tkr. 1.400. 
Spørgsmål 3.1 - 3.3

3.1 (5 %) 
Opstil en funktionsopdelt resultatopgørelse for Larsen Møbler A/S for 2015. Der skal ikke udarbejdes noter. 

Saldobalancen fremgår af bilag saldobalance. 

I bilag res-opg er der en skabelon til resultatopgørelsen. 

3.2 (5 %) 
Opstil en balance for Larsen Møbler A/S pr. 31.12.2015. Der skal ikke udarbejdes noter. 

Saldobalancen fremgår af bilag 3. 

I bilag balance er der en skabelon til balancen. 

3.3 (5 %) 
Forklar forskellen på kontiene ”afskrivninger på biler” og ”akkumulerede afskrivninger på biler”.


Opgave 4


Lagerstyring

Grydemester A/S er en detailvirksomhed, der sælger gryder, pander og andet køkkenudstyr. Virksomheden har både et bredt og dybt sortiment. 

Grydemester A/S har optaget forhandlingen af en ny pande WW Professional, der i indkøb koster kr. 395 pr. stk. Det anslås, at der kan afsættes 3.500 stk. pr. år af WW Professional, og at salget vil fordele sig jævnt på alle årets måneder. 

Ordreomkostningerne er beregnet til kr. 4.342 pr. ordre, og Grydemester A/S anvender en lagerrente på 10 % p.a. af gennemsnitslagerets værdi. 

Da Grydemester A/S gerne vil yde kunderne en god service, bestræber virksomheden sig på at have en høj lagerservicegrad.
Spørgsmål 4.1 - 4.4

4.1 (5 %) 
Beregn den optimale indkøbsstørrelse for WW Professional. 

De nødvendige informationer fremgår af bilag 6. 

4.2 (5 %) 
Beregn de samlede årlige lager- og ordreomkostninger ved den optimale indkøbsstørrelse. Se spørgsmål 4.1. 

4.3 (5 %) 
Forklar, hvordan den optimale indkøbsstørrelse for WW Professional vil blive påvirket, hvis lagerrenten stiger. 

4.4 (5 %) 
Diskuter, hvordan Grydemester A/S’s logistiske effektivitet påvirkes af den høje lagerservicegrad. 


Opgave 5
Firmaet Ejnar Mikkelsen Trading, har i en del år importeret hunde-accesories fra England. Firmaet er blevet drevet fra Ejnar Mikkelsens gård i hærheden af Varde, og eneste ansatte har været hans hustru Tove samt hjælp fra nogle studerende i fritiden. 
Salget går i midlertid strygende, og derfor overvejer familien at etablere virksomheden i Vardes industrikvarter.
Sortimentet har hidtil begrænset sig til foderskåle, halsbånd, hundesnore.
Det er blevet muligt at importere mange ting fra Kina.
Du er tilkaldt som ekstern konsulent og skal fortælle om følgende temaer:
· Hvad vil være fornuftigt i forhold til lagerstruktur.
· Kan det være relevant at benytte en terminal/lagerhotel/distributionscenter
· Hvilke ting omkring transporten fra Kina, skal Ejnar Mikkelsen være opmærksom på.
· Er der elementer omkring produktporteføljen som Ejnar Mikkelsen skal være opmærksom på
· [bookmark: _GoBack]Hvordan vurderer du virksomhedens livcyklus, hvor befinder den sig.








